เรื่องร้องเรียน (ถนน,กีดขวาง) วันที่ 2023-09-23 14:23:10 — แขวงจตุจักร เขตจตุจักร กรุงเทพมหานคร
ขอให้สร้างบาทวิถีคืน ทดแทนพื้นถนนเดิม โดยการเสริมผิวบาทวิถีให้สูงขึ้นเสมอกับพื้นผิวบาทวิถีข้างเคียง ถ.กำแพงเพชร 2 ฝั่งขาออก เขตจตุจักร ใต้ทางพิเศษศรีรัช ตรงข้ามซอยนิคมรถไฟ สาย 1 เนื่องจากจุดนี้เคยเป็นพื้นถนนเดิมของแนวถนนเก่า ถ.กำแพงเพชร 6 (โลคัลโรด) แต่ปัจจุบันถนนนี้ยกเลิกใช้งานแล้ว เพราะมีการเปลี่ยนแนวถนนใหม่ และทางการรถไฟแห่งประเทศไทย (รฟท.) ได้มีการก่อสร้างแนวรั้วกำแพงปิดอย่างถาวร จึงส่งผลให้บาทวิถีจุดนี้เป็นทางตัน และมีระดับต่ำเท่ากับพื้นถนน ขรุขระ มีน้ำขังเวลาฝนตก และบ่อยครั้งจะมีรถมาจอดกีดขวาง ทำให้ประชาชนเดินสัญจรไม่สะดวก 
.
และ บาทวิถีจุดนี้ อยู่นอกแนวรั้วกำแพงของพื้นที่การรถไฟแห่งประเทศไทย (รฟท.) จึงขอให้สำนักการโยธา กรุงเทพมหานคร เป็นเจ้าภาพโดยตรงเพื่อการดำเนินการในเรื่องนี้ด้วย อย่าส่งเรื่องไปให้ รฟท. อีก เพราะกลายเป็นว่าไม่มีเจ้าภาพในการแก้ไขปัญหา แล้วกลายเป็นว่าเรื่องเงียบหายไป